b'\n_START_ARTICLE_\nJordan EJ15\n_START_PARAGRAPH_\nJordan EJ15 je Jordanov petnajsti in zadnji dirkalnik Formule 1 za sezono 2005, preden je mo\xc5\xa1tvo kupil Midland F1 Racing, dirka\xc4\x8da pa sta bila Tiago Monteiro in Narain Karthikeyan. Na novo je mo\xc5\xa1tvo tik pred sezono podpisalo pogodbo za motorje Toyota, ki jih je uporabljalo tudi mo\xc5\xa1tvo Toyota F1. Dirkalnik ni bil konkuren\xc4\x8den za uvr\xc5\xa1\xc4\x8danje med dobitnike to\xc4\x8dk. Dale\xc4\x8d najbolj\xc5\xa1e rezultate je mo\xc5\xa1tvo doseglo na dirki za Veliko nagrado ZDA, kjer sta v mo\xc4\x8dno okrnjeni konkurenci dirka\xc4\x8da dosegla tretje in \xc4\x8detrto mesto. V popolni konkurenci pa je edino uvrstitev med dobitnike to\xc4\x8dk dosegel Monteiro z osmim mestom na dirki za Veliko nagrado Belgije. Skupno je mo\xc5\xa1tvo zasedlo deveto mesto v konstruktorskem prvenstvu z dvanajstimi to\xc4\x8dkami.'